นายนิตย์ กล่าวถึงแนวทางการทำงานว่า นอกจากเรื่องความปลอดภัยของประชาชนแล้ว เรื่องการต่างประเทศถือเป็นเรื่องสำคัญที่จะต้องช่วยกันเสริมสร้างความเชื่อมั่นที่มีต่อประเทศไทยถือเป็นภารกิจสำคัญของรัฐมนตรี ซึ่งกระทรวงจะดำเนินการเพื่อประโยชน์ส่วนรวมของประเทศชาติประชาชนชาวไทย ไม่ใช่กลุ่มบุคคลใดบุคคลหนึ่ง หรือพรรคใดพรรคหนึ่งดังนั้น แนวทางการบริหารงานของตนจะใช้หลักคุณธรรม ความถูกต้อง เป็นตัวนำในทุกๆ ด้าน ซึ่งหมายความว่าการดำเนินงานของเราจะมีความโปร่งใส เน้นประโยชน์ของประเทศชาติเป็นหลัก นอกจากนี้ การดำเนินนโยบายต่างประเทศต้องมีความต่อเนื่องของนโยบายที่สร้างสรรค์และเป็นประโยชน์ต่อส่วนรวม มุ่งสร้างภาพลักษณ์ที่ดีของประเทศกลับคืนมานายนิตย์ ยังกล่าวถึงข้อวิจารณ์ที่ว่ารัฐบาลชุดนี้เป็น "รัฐบาลเป็ดง่อย" ว่า ข้อวิจารณ์ดังกล่าวไม่ได้เป็นอุปสรรคในการทำงาน แต่เชื่อว่าในที่สุดแล้วการกระทำจะเป็นสิ่งพิสูจน์ได้ดีที่สุด อย่างไรก็ตาม มีบางประเทศที่เข้าใจเราและส่งสารแสดงความปรารถนาดีมายังเรา แต่ก็ยังมีบางประเทศที่ไม่เข้าใจ และเราเข้าใจว่ามีความยากลำบากรออยู่หลังการเปลี่ยนแปลงที่เกิดขึ้น ซึ่งเป็นภารกิจที่จะชี้แจงสร้างความเข้าใจ และหวังว่าประเทศเหล่านั้นจะให้การสนับสนุน
นายนิตย์กล่าวถึงข้อวิจารณ์ที่ว่ารัฐบาลชุดใดเป็นรัฐบาลเป็ดง่อย 
รัฐบาลเป็ดง่อย